EkBass/fiwiki-20250220-pages-articles huggingface dataset:
Alavan kirkko

Alavan kirkko on kirkkorakennus Kuopiossa. Sen suunnittelusta vastasi sveitsiläissyntyinen André Schütz. Schützin ehdotus valittiin arkkitehtikilpailun perusteella. Kirkko on valmistunut vuonna 1968, ja se edustaa 1960-luvun modernismia. Kirkon järkälemäinen ulkoasu jakaa mielipiteitä, jopa siinä määrin, että se on monen mielestä kaupungin rumimpia rakennuksia.Suomen rumimmaksi haukuttu kirkko remontissa Kuopiossa. Ylen uutiset. Viitattu 11.11.2014 Kirkon remontissa 2014–2015 uusittiin ulkoelementit. Kirkko olisi muutenkin korjauksen tarpeessa, mutta rahapulan vuoksi muut remontit lykkääntyivät myöhemmäksi. Korjaustöitä valvoi Museovirasto. Tontin tasakattoiset asuinrakennukset puretaan. Kirkko otettiin käyttöön jälleen maaliskuussa 2015. Sinne sijoitettiin kuvanveistäjä Pauno Pohjolaisen teos Keskustelu taivaan asujaimen kanssa ja Jenni Rutosen teos Kastepuu. Arkkitehti Heikki Tegelmanin mukaan kirkko edustaa "arvokasta betonibrutalismia". Hän uskoo että kirkkoa rumaksi moittivat eivät vain ole tottuneet sentyyppiseen arkkitehtuuriin. == Lähteet == == Aiheesta muualla == *Alavan kirkko - Kuopion ev.lut. seurakunnat Luokka:Kuopion kirkot Luokka:Suomen kivikirkot Luokka:Niirala (Kuopio)
Suomen joukkue jääkiekon maailmanmestaruuskilpailuissa 2007

Suomen jääkiekkomaajoukkue voitti hopeaa vuoden 2007 jääkiekon maailmanmestaruuskilpailuissa. == Maalivahdit == *Fredrik Norrena *Kari Lehtonen *Sinuhe Wallinheimo ( ei pelannut ) == Puolustajat == *Toni Söderholm *Aki Berg *Petteri Nummelin *Lasse Kukkonen *Tuukka Mäntylä *Pekka Saravo *Jukka-Pekka Laamanen *Ville Koistinen == Hyökkääjät == *Mikko Koivu *Sean Bergenheim *Tuomo Ruutu *Ville Peltonen *Antti Miettinen *Mika Pyörälä *Jari Viuhkola *Jukka Hentunen *Jere Lehtinen *Timo Pärssinen *Petri Kontiola *Jarkko Ruutu *Niko Kapanen *Tomi Kallio *Antti Pihlström == Valmennusryhmä == *Erkka Westerlund, päävalmentaja *Risto Dufva, valmentaja *Hannu Virta, valmentaja *Timo Jutila, joukkueenjohtaja *Jari Kurri, general manager == Lähteet == * IIHF: Team Finland 2007 * Eliteprospects.com - Finland 2007 2007
Auran kirkko

Auran kirkko on kirkkorakennus Auran kunnassa Varsinais-Suomessa. Se on malliltaan puinen, tasavartinen ristikirkko. Kirkko on valmistunut vuonna 1804 kirkonrakentaja Mikael Piimäsen johdolla. Se on kaiken kaikkiaan kolmas samalle paikalle rakennettu kirkko. Edellisestä kirkosta ovat muistona saarnastuoli ja alttarireliefi, molemmat 1690-luvulta. Kirkon vierellä seisoo erillinen kellotapuli, joka on peräisin vuodelta 1774, sekin edellisen kirkon ajoilta. Kirkon nykyiset, 15-äänikertaiset urut ovat vuodelta 1990 ja ne on tehnyt Urkurakentamo Hans Heinrich. Niissä on kaksi sormiota ja jalkio. Kirkkoa on remontoitu useasti, kuten vuonna 1958. Vuonna 2023 kirkon siirryttyä seurakuntaliitoksen myötä Auran seurakunnalta Liedon seurakunnalle kirkkoon tehtiin laaja peruskorjaus, jonka takia kirkko oli yli puoli vuotta suljettuna. Yleisten kunnostustöiden lisäksi peruskorjauksessa parannettiin kirkon estettömyyttä. Kirkossa on Arthur Heickellin vuonna 1927 maalaama alttaritaulu Jeesus opetuslapsineen Kirkastusvuorella. Alttaritaulun alapuolella on puureliefi Pyhä Ehtoollinen, joka on oletettavasti Mathias Reimanin käsialaa vuodelta 1683. Kirkon sankaripatsas on kuvanveistäjä Jussi Vikaisen käsialaa vuodelta 1956. == Lähteet == == Aiheesta muualla == * * Liedon seurakunnan esittely Auran kirkosta Luokka:Varsinais-Suomen kirkkorakennukset Luokka:Suomen puiset ristikirkot Kirkko Luokka:Suomen 1800-vuosikymmenellä rakennetut kirkot
Reija Bister

Reija Bister (s. 29. maaliskuuta 1952 Tampere) on suomalainen harpisti. Bister otti harpun soittimekseen muusikkoisänsä Eero Bisterin ehdotuksesta. Hän pääsi myöhemmin Sibelius-Akatemiaan opiskelemaan harpunsoittoa saksalaisen Erika Babucken johdolla. Hän sai vuonna 1977 avoimeksi tulleen paikan Tampereen kaupunginorkesterin harpistina. Bister suoritti harpunsoiton diplomin vuonna 1979. Lähdettyään Tampereen kaupunginorkesterista hän pääsi vuonna 1981 Radion sinfoniaorkesteriin. Bister on esittänyt orkesterimusiikin lisäksi kamarimusiikkia muun muassa Avanti!-orkesterissa. Hän toimi vuosina 1995–2000 Suomen harpistit ry:n puheenjohtajana. Solistina Bister on esittänyt esimerkiksi Einojuhani Rautavaaran harppukonserton, jonka työstämisessä kaksikko teki musiikillista yhteistyötä.http://www.musiikkiaruovesi.fi/esiin_bister_r.html Bisterin sisaruksista Hannu on kapellimestari ja pianisti, Veli-Pekka sellisti ja Marjo viulisti. == Lähteet == Luokka:Suomalaiset harpistit Luokka:Vuonna 1952 syntyneet Luokka:Elävät henkilöt
Poikajoki

Poikajoki voi tarkoittaa seuraavia virtavesiä: * Poikajoki, Muhosjoen sivujoki Muhoksella ja Utajärvellä * Poikajoki, Piehinkijoen sivujoki Saloisissa * Poikajoki, Haapajoen sivujoki Saloisissa
Pimpinellaruusu

Pimpinellaruusu (Rosa spinosissima, syn. Rosa pimpinellifolia) on valkokukkainen, hyväntuoksuinen pensasruusu. Pimpinellaruusun kerrottukukkainen lajike juhannusruusu (Rosa spinosissima 'Plena') on perinteinen suomalainen koristepensas. == Ulkonäkö ja koko == Pimpinellaruusu on 0,2–2 metriä korkeaksi kasvava pensas, joka leviää villisti juurivesoista. Sen oksat ovat erittäin tiheäpiikkiset ja lehdet himmeänvihreitä. Kukat ovat valkoiset ja yksinkertaiset, halkaisijaltaan 5–8 cm. Ruusunmarjat ovat tummanvioletteja, melkein mustia pallomaisia kiulukoita. == Levinneisyys == Villi pimpinellaruusu, jossa on yksinkertaiset kukat, kasvaa luonnonvaraisena Länsi-, Keski- ja Etelä-Euroopassa (pohjoisimmillaan Norjassa ja Islannissa) sekä Luoteis-Afrikassa. == Katso myös == * Tarhapimpinellaruusut == Lähteet == == Aiheesta muualla == * Suomen Lajitietokeskus: Pimpinellaruusu (Rosa spinosissima) * Kasviatlas 2022: Pimpinellaruusun (Rosa spinosissima) levinneisyys Suomessa. Luokka:Ruusulajit
Ariosofia

Ariosofia tarkoittaa arjalaista rotua koskevaa okkulttista aatetta, jonka kehittivät Guido von List ja Jorg Lanz von Liebenfels vuosien 1890 ja 1930 välillä. Termi korvasi Liebenfelsin aiemmin hahmottelemat theozoologian ja ario-kristillisyyden. Suuntaus juurtui Eurooppaan 1920-luvun alussa. Se juontuu pääasiassa teosofisesta liikkeestä, mutta torjuu teosofisen ajatuksen ihmisten veljeydestä. Ariosofian mukaan ainoastaan pohjoiset indoeurooppalaiset eli arjalaiset, ovat varsinaisesti ihmisiä, ja kykeneviä henkiseen kehitykseen. Ariosofiaan vaikuttivat ideologiat jotka olivat yhteisiä kaikille Länsi-Euroopan maille 1800-luvulla, mutta se muotoutui pääasiassa kahden itävaltalaisen okkultistin, Guido von Listin (1848-1919) ja Liebenfelsin kirjoituksissa. 1926 perustettiin Ariosofinen yhdistys, joka nimettiin Neue Kalandsgesellschaftiksi vuonna 1928, ja Ariosophische Kulturzentraleksi vuonna 1931. Yhdistys perusti samana vuonna ariosofisen koulun Presbaumiin. Ariosofialla oli suuri vaikutus natsimystiikkaan. ==Lähteet== * Greer, John Michael - The New Encyclopedia of the Occult * http://www.themystica.com/mystica/articles/a/ariosophy.html ===Viitteet=== Luokka:Germaaninen mystiikka Luokka:Okkultismi
Mike Duda

Mike Duda (oik. Michael James Duda) on yhdysvaltalainen basisti, joka on soittanut heavy metal -yhtye W.A.S.P:ssa vuodesta 1996 alkaen. Vain yhtyeen alkuperäisjäsen ja keulahahmo Blackie Lawless on ollut W.A.S.P:n jäsen kauemmin kuin Duda. Bassonsoiton ja taustalaulun lisäksi Duda on osallistunut W.A.S.P:ssa laulujen tekemiseen. Blackie Lawless on kirjoittanut, että kun hän saa tehtyä luonnoksen uudesta laulusta, hän yleensä esittelee sen Dudalle ennen muita. Dudan reaktiosta Lawless on oppinut nopeasti päättelemään, kannattaako laulun kehittelyä jatkaa. Lawless kutsuu tätä Duda-testiksi. Ennen W.A.S.P.-jäsenyyttä Duda soitti yhdysvaltalaisessa heavy metal -yhtyeessä nimeltä Arcade. Duda on sanonut, että hän ei kanna huolta albumien medianäkyvyydestä eikä tunnettavuudesta, koska tietynlainen musiikki tavoittaa joka tapauksessa ne ihmiset, jotka oikeasti välittävät siitä, eikä muilla asioilla ole väliä. ==Julkaisut== ===W.A.S.P.=== *Kill, Fuck, Die (1997) *Helldorado (1999) *The Sting (2000) (live) *Unholy Terror (2001) *Dying for the World (2002) *The Neon God: Part 1 – The Rise (2004) *The Neon God: Part 2 – The Demise (2004) *Dominator (2007) *Babylon (2009) *Golgotha (2015) *Re- Idolized (2018) ==Lähteet== Luokka:Yhdysvaltalaiset metallimusiikin basistit Luokka:Syntymävuosi puuttuu Luokka:Elävät henkilöt
Persianlahden arabimaiden yhteistyöneuvosto

Persianlahden arabimaiden yhteistyöneuvosto () on yhteistyöneuvosto ja kuuden Persianlahden arabivaltion kauppaliitto. Se perustettiin 25. toukokuuta 1981. == Jäsenvaltiot == * * * * * * Jordania, Jemen ja Marokko neuvottelevat liittyvästä yhteisneuvoston jäseniksi. == Tavoitteita == * yhtenäistää lainsäädäntöä ja ohjeistoja * edistää tuotekehitystä * perustaa tutkimuskeskuksia * aloittaa yhteistyöhankkeita * rohkaista yksityisen sektorin yhteistyötä * vahvistaa kansojen välisiä siteitä * ylläpitää sotilasyhteistyötä (ulkorajojen valvonta: Saudi Arabia, Kuwait ja Irak) – Peninsula Shield, vahvuus vuoden 2006 lopussa 7 000 miestä * perustaa yhteisvaluutta khaleeji vuoteen 2010 mennessä; vuonna 2009 tavoitteeksi otettiin kuitenkin vuosi 2013 == Pääsihteerit == Pääsihteeri Virka-aika Valtio Abdullah Bishara 26. toukokuuta 1981 – huhtikuu 1993 Fahim bin Sultan al- Qasimi huhtikuu 1993 – huhtikuu 1996 Jamil bin Ibrahim al-Hujailan huhtikuu 1996 – 31. maaliskuuta 2002 AbdulRahman bin Hamad al-Attiyah 1. huhtikuuta 2002 – 31. maaliskuuta 2011 Abdullatif bin Rashid Al-Zayani 1. huhtikuuta 2011 – 31. tammikuuta 2020 Nayef Falah Mubarak Al Hajraf 31. tammikuuta 2020 – == Toimenpiteitä == * Gulf Standards Organization 1982 * suunta kohti yhteismarkkinoita 1983–2002, tulliliitto 2003 –, yhteismarkkinat 2008 * Gulf Investment Corporation 1984 * yhteinen patenttilainsäädäntö 1992, yhteinen patenttitoimisto 1998 * MSCI GCC 50 -indeksi, alueen 50 suurinta pörssinoteerattua yhtiötä sisältävä osakeindeksi 2006 * yhteinen ajokortti 2009 == Lähteet == == Aiheesta muualla == * Persianlahden arabimaiden yhteistyöneuvoston verkkosivut *
Mikko Rantaniva

Mikko Rantaniva (s. 1974 Äänekoski) on suomalainen näyttelijä. Rantaniva on kiinnitetty Kuopion kaupunginteatterin näyttelijäkaartiin syksystä 2015. Aiemmin hänet on nähty muun muassa Tampereen teatterin näytelmissä ja musikaaleissa. Hän oli naimisissa näyttelijä, laulaja Maria Lundin kanssa. ==Näytökset== * Kun kyyhkyset katosivat (Edgar Parts) * Sylityksin * Alivuokralainen * West Side Story * Yksi lensi yli käenpesän * Lasinen eläintarha * Nicholas Nickelbyn elämä ja seikkailu * Punainen neilikka (musikaali) * Jurismia! (televisiosarja) * Tie Eedeniin (televisiosarja) * Alavilla mailla hallanvaara (televisiosarja) ==Lähteet== Luokka:Suomalaiset näyttelijät Luokka:Vuonna 1974 syntyneet Luokka:Elävät henkilöt
Degerbyn kirkko

Degerbyn kirkko on kirkkorakennus entisen Degerbyn kunnan alueella olevassa Degerbyn kylässä Inkoossa, Uudellamaalla. Kirkko on rakennettu vuosina 1931–1932. Se on muodoltaan pitkäkirkko. Tornin huippu on empiretyylinen. Kirkon sisäänkäynti on idässä ja alttari lännessä, toisin kuin kirkoissa yleensä. thumb|250px|Degerbyn kirkko, sankarihaudat. För Fosterlandet, Isänmaan puolesta. Toisen maailmansodan jälkeen kirkko kuului Porkkalan vuokra-alueeseen. Vuokra-alue palautui takaisin Suomen hallintaan vuonna 1956. Kirkko oli kestänyt, mutta korjaustöihin kului 10 miljoonaa silloista markkaa. Kirkko vihittiin uudelleen käyttöön vuonna 1958. Sitä on korjattu myös vuonna 1977. Kirkko säilyi purkamatta, koska se oli venäläisten sotilaiden aktiivisessa käytössä juhlasalina ja elokuvateatterina. Kirkon urut ovat 9-äänikertaiset mekaaniset englantilaiset Walker-urut, jotka on hankittu 1965. ==Historia== Degerbyn nykyisen kirkon edeltäjä oli vuonna 1748 valmistunut saarnahuone, joka myöhemmin muutettiin kirkoksi. Saarnahuone oli 1900-luvun koittaessa jo niin huonokuntoinen, että uusi kirkko oli rakennettava. Nykyisen kirkon alttaritaulu, Gustaf Granin maalaus vuodelta 1728, on peräisin vanhasta kirkosta. Alempi esittää Pyhää ehtoollista, ylempi Kristuksen taivaaseenastumista. Ne on maalannut Jakob Marten 1761 alun perin Inkoon kirkkoon. Degerby on ollut kappeliseurakunta vuodesta 1864 ja itsenäinen seurakunta vuodesta 1923. Seurakunnaksi muodostamista ryhdyttiin ajamaan vuonna 1911, ja senaatin vahvistus itsenäiseksi seurakunnaksi tuli vuonna 1913, mutta vasta 1923 päätös toteutui.Kirkon esite Inkoon seurakunta, Degerbyn kirkko 1923 Porkkalan siirryttyä Neuvostoliiton hallintaan Degerbyn seurakunta liitettiin vuonna 1950 Inkoon seurakuntaan, johon se edelleen kuuluu. Koko itsenäisen seurakunnan ajan Degergyn kirkkoherrana oli Arvid Wigge, joka ryhtyi ajamaan uuden kirkon rakentamista, sillä kirkon aseman saanut saarnahuone oli päässyt huonoon kuntoon. Wigge oli vuodesta 1922 kappalainen, 1926-1937 vt. kirkkoherra ja sen jälkeen vakinainen kirkkoherra vuoteen 1949. Hän kuoli 1951, jolloin hänet haudattiin ensin Inkooseen, ja muutama vuosi alueen palauttamisen jälkeen hänen hautapaikka siirrettiin Degerbyn kirkon viereen. Kirkon kello oli vuokra-ajan Pernajan Sarfsalön kappelissa. Se palautui Degerbyhyn 1958 ja oli käytössä vuoteen 1994, jolloin se halkesi. Kirkon tornissa ollut kultainen risti katosi vuokra-aikana, ja sen tilalle tuli 1958 kuperinen. Vuonna 2018 torniin tuli jälleen kultainen risti.Lena Selén, Kirkko, risti ja ydinsota ovat Degerby Igorin uudet teemat Kirkkonummen Sanomat 19.5.2019, viitattu 17.11.2019 Kuva:Degerbyn kirkko, vanhan kirkon kello.jpg| Vanhasta kirkosta peräisin oleva kello halkesi 1994, jolloin tilalle hankittiin uusi. Kuva:Degerbyn kirkko, votiivilaiva Pamir.jpg| Votiivilaiva Pamir esittää ahvenanmaalaisen laivanvarustaja Gustaf Eriksonin omistamaa Pamiria. Kuva:Degerbyn kirkko, saarnatuoli.jpg| Saarnastuoli. ==Lähteet== == Aiheesta muualla == * Ilmakuvaa (video) kirkosta: 2017 ja 2018 Luokka:Suomen kivikirkot Luokka:Uudenmaan kirkkorakennukset Luokka:Inkoon rakennukset ja rakennelmat Kirkko
Fagervikin kirkko

Fagervikin kirkko (ruots. Fagerviks kyrka) on kirkkorakennus Fagervikin ruukinkartanon mailla Inkoon kunnassa, Uudellamaalla. Se on yksi harvoista yksityisomistuksessa olevista Suomen kirkoista. Kirkkoon voi tutustua kesäisin. Kirkko on tasavartinen hirsirakenteinen ristikirkko. Sen rakentajaksi mainitaan Joh. Friedrich Schulz vuonna 1737. Se on verhoiltu ulkoa pystylaudoituksella ja punamullattu. Kirkon katolla on pieni 8-kulmainen kattolyhty eli lanterniini. Erillinen kellotapuli on valmistunut vuonna 1766.Rakennusperintörekisteri, alasivu Kellotapuli Kiviaidan ympäröimällä kirkkomaalla sijaitseva Hisinger-suvun hautakappeli on samalta vuodelta. Sisäpuolelta kirkko on jätetty hirsipinnalle ja maalattu valkeaksi kuten myös sisäkatto. Kirkon kiinteää sisustusta pidetään alkuperäisenä. Ristiinnaulitsemista esittävä alttaritaulu on vuodelta 1738. == Urkupositiivi == Urkupositiivi on 5-äänikertainen ja sen on rakentanut tukholmalainen urkurakentaja Olof Hedlund J.N. Cahmanin palveluksessa ollessaan vuoden 1720 vaiheilla. Urut Fagervikin tehtaankirkkoon osti Ruotsista asessori Johan Hising vuonna 1763. Turun tuomiokirkon urkuri Carl Lenningh asensi urut tehtaankirkon parvelle, ja soitin vihittiin käyttöönsä 29. syyskuuta 1763. Nämä pienet berliininsiniset urut ovat säilyneet muuttamattomina; vain alkuperäinen lyhyt oktaavi on viritetty kromaattiseksi, minkä Anders Thulé teki vuonna 1843 urkuja korjatessaan. Nämä urut ovat Suomen vanhimmat alkuperäiskunnossa säilyneistä soittokuntoisista uruista.Rakennusperintörekisteri, alasivu Kirkko Rakentajansa uruista tämä positiivi on yksi viidestä alkuperäisasussa säilyneestä. Urkujen dispositio: Sormio E–c³ (alun perin C/E–c³) Gedacht 8' Octava 4' Qvinta 3' (2 ⅔’) Octava 2' Scharf 3 chor ==Lähteet== * * Olof Hedlund, viitattu 1.5.2013 ===Viitteet=== == Aiheesta muualla == * Kirkko Fagervikin kartanon www- sivuilla. Luokka:Uudenmaan kirkkorakennukset Luokka:Suomen puiset ristikirkot Luokka:Inkoon rakennukset ja rakennelmat Luokka:Suomen 1700-luvulla rakennetut rakennukset ja rakennelmat
Vartaat

Vartaat on grilliruoka, jossa syötäväksi tarkoitetut lihan- ja vihanneksen palat on lävitetty varrastikulla kypsennyksen ajaksi. Varrastikun tehtävänä on pitää ruoka-ainekset koossa sekä helpottaa annosten tarjoilua. Vartaissa käytetään yleensä marinoitua sian-, naudan-, broilerin- tai kalanlihaa. Suosittuja varrasvihanneksia ovat esimerkiksi paprika, maissi, sipuli ja kesäkurpitsa. == Muutamia varrastyyppejä == * Anticuchos (Peru) * Brochette (Ranska) * Espetada (Portugali) * Churrasco (Brasilia) * Satay (Aasia) * Šašlik (Venäjä) * Šiš kebab (Iran) * Souvlaki tai kalamaki (Kreikka) * Yakitori (Japani) * Spiedies (New York). * Frigărui (Romania) Luokka:Grilliruoka it:Spiedo
Britannian Grand Prix 1991

Britannian Grand Prix 1991 oli 508. Formula 1 -osakilpailu. Se ajettiin 14. heinäkuuta 1991 Silverstone Circuit -radalla, Englannissa. Kilpailun voiton vei kotiyleisön edessä ajanut Williams-kuljettaja Nigel Mansell. Hän saavutti myös paalupaikan ja kilpailun nopeimman kierroksen. Kyseessä oli Mansellin ensimmäinen hattutemppu. == Kilpailun tulokset == Sija Nro Kuljettaja Talli Kierroksia Aika/keskeytyssyy Lähtöruutu Pisteet 1 5 Nigel Mansell Williams- Renault 59 1.27.35,479 1 10 2 2 Gerhard Berger McLaren-Honda 59 +42,293 4 6 3 27 Alain Prost Ferrari 59 +1.00,150 5 4 4 1 Ayrton Senna McLaren-Honda 58 Polttoaine loppu 2 3 5 20 Nelson Piquet Benetton-Ford 58 + 1 krs. 8 2 6 32 Bertrand Gachot Jordan-Ford 58 + 1 krs. 17 1 7 4 Stefano Modena Tyrrell-Honda 58 + 1 krs. 10 8 3 Satoru Nakajima Tyrrell-Honda 58 + 1 krs. 15 9 23 Pierluigi Martini Minardi-Ferrari 58 + 1 krs. 23 10 21 Emanuele Pirro Dallara-Judd 57 + 2 krs. 18 11 24 Gianni Morbidelli Minardi-Ferrari 57 + 2 krs. 20 12 11 Mika Häkkinen Lotus-Judd 57 + 2 krs. 25 13 22 Jyrki Järvilehto Dallara-Judd 56 + 3 krs. 11 14 12 Johnny Herbert Lotus-Judd 55 Öljynpaine 24 Kesk. 8 Mark Blundell Brabham-Yamaha 52 Moottori 12 Kesk. 33 Andrea de Cesaris Jordan-Ford 41 Ulosajo 13 Kesk. 28 Jean Alesi Ferrari 31 Kolari (Suzuki) 6 Kesk. 30 Aguri Suzuki Lola-Ford 29 Kolari (Alesi) 22 Kesk. 25 Thierry Boutsen Ligier-Lamborghini 29 Moottori 19 Kesk. 7 Martin Brundle Brabham-Yamaha 28 Kaasuvaijeri 14 Kesk. 9 Michele Alboreto Footwork- Ford 25 Vaihteisto 26 Kesk. 15 Mauricio Gugelmin Leyton House-Ilmor 24 Alusta 9 Kesk. 19 Roberto Moreno Benetton-Ford 21 Vaihdelaatikko 7 Kesk. 29 Éric Bernard Lola-Ford 21 Vaihteisto 21 Kesk. 16 Ivan Capelli Leyton House-Ilmor 16 Ulosajo 16 Kesk. 6 Riccardo Patrese Williams-Renault 1 Kolari (Berger) 3 DNQ 26 Érik Comas Ligier-Lamborghini DNQ 10 Stefan Johansson Footwork-Ford DNQ 18 Fabrizio Barbazza AGS-Ford DNQ 17 Gabriele Tarquini AGS-Ford DNPQ 14 Olivier Grouillard Fondmetal-Ford DNPQ 34 Nicola Larini Lambo-Lamborghini DNPQ 35 Eric van de Poele Lambo- Lamborghini == Muuta == ===Merkkipaalut=== *Stefano Modena: 50. kilpailu *Minardi: 100. kilpailu *McLaren: 1700 MM-pistettä ===Kuljettajien MM- tilanne=== Sija Kuljettaja Talli Pisteet 1 Ayrton Senna McLaren-Honda 51 2 Nigel Mansell Williams-Renault 33 3 Riccardo Patrese Williams-Renault 22 4 Alain Prost Ferrari 21 5 Nelson Piquet Benetton-Ford 18 6 Gerhard Berger McLaren-Honda 16 7 Stefano Modena Tyrrell-Honda 9 8 Jean Alesi Ferrari 8 9 Andrea de Cesaris Jordan-Ford 7 10 Roberto Moreno Benetton-Ford 5 ===Valmistajien MM-tilanne=== Sija Talli Pisteet 1 McLaren-Honda 67 2 Williams-Renault 55 3 Ferrari 29 4 Benetton-Ford 23 5 Tyrrell-Honda 11 == Lähteet == Luokka:Britannian Grand Prix Luokka:Formula 1 -kausi 1991
Steve Riley

Steve Riley (22. tammikuuta 1956 Revere, Massachusetts – 24. lokakuuta 2023) oli yhdysvaltalainen rumpali, joka oli jäsenenä W.A.S.P.-yhtyeessä vuosina 1984–1987 ja L.A. Guns -yhtyeessä vuodesta 1989 lähtien kuolemaansa saakka. ==Julkaisut== ===W.A.S.P.=== *The Last Command (1985) *Inside the Electric Circus (1986) ===L.A. Guns=== *Cocked & Loaded (1989) *Hollywood Vampires (1991) *Vicious Circle (1994) *American Hardcore (1996) *Shrinking Violet (1999) *Cocked & Re-Loaded (2000) *Man in the Moon (2001) *Waking the Dead (2002) *Rips the Covers Off (2004) *Hollywood Raw (2004) *Tales from the Strip (2005) == Lähteet == ==Aiheesta muualla== *KNACin haastattelu Luokka:Yhdysvaltalaiset metallimusiikin rumpalit Luokka:Vuonna 1956 syntyneet Luokka:Vuonna 2023 kuolleet
Severino Gazzelloni

Severino Gazzelloni (5. tammikuuta 1919 – 21. marraskuuta 1992) oli italialainen huilisti ja huilunsoiton opettaja, jonka oppilaina eri mestarikursseilla on ollut suomalaisiakin huilisteja, kuten Mikael Helasvuo. Hän syntyi Roccaseccassa ja kuoli Cassinossa. Gazzelloni toimi yli kolmekymmentä vuotta Italian radion sinfoniaorkesterin ykköshuilistina. Hänelle on omistettu useita huiluteoksia - Pierre Boulez ja Igor Stravinski kirjoittivat teoksia häntä varten. Hän levytti myös ns. kevyempää klassista: Bachin Brandenburgilaiset konsertot, Vivaldin "Greatest Hits" ja "Barokkia kylpyaikaan"CD-universe sekä "Beethovenia vauvoille".ArkivMusik Jazz- huilistina häntä arvostettiin osin itseopitun teknisen virtuoosimaisuuden takia.Flutehistory.com Hän piti useita huilun mestarikursseja Jyväskylän Kesän yhteydessä 1960- ja 1970-luvuilla. == Lähteet == Luokka:Italialaiset huilistit Luokka:Vuonna 1919 syntyneet Luokka:Vuonna 1992 kuolleet
Altlußheim

Altlußheim on Saksan kunta Baden-Württembergin osavaltiossa. Se sijaitsee Reinjoen oikealla rannalla ja kuuluu Rhein-Neckar-Kreisin piirikuntaan. Kunnan pinta-ala on 16,0 neliökilometriä. Kesäkuun 2022 lopussa kunnassa oli 6 309 asukasta. Altlußheimia ympäröivät Speyerin, Neulußheimin, Oberhausen- Rheinhausenin ja Hockenheimin kunnat. == Lähteet == == Aiheesta muualla == * Altlußheim viralliset internetsivut Luokka:Baden-Württembergin kunnat Luokka:Rhein-Neckar-Kreis
Simon Gate

Simon Gate (1883-1945) oli ruotsalainen muotoilija, kirjankuvittaja ja muotokuvamaalari. Hän työskenteli yhdessä Edward Haldin kanssa Orreforsin tehtaan kultakaudella vuodesta 1916 alkaen. Gate nousi kuuluisuuteen Pariisin maailmannäyttelyssä 1925.Sköna Hem Simon Gate opiskeli Tukholman Teknillisessä koulussa ja Kuninkaallisessa taideakatemiassa. Hänet tunnetaan lasiesineistä, joihin on kaiverrettu vähäpukeisia naisia (aiheen valinta aiheutti joskus moraalikeskustelua). Hem.Passagen.se Simon Gaten tyyliä kuvattiin Englannissa termillä "Swedish grace" ja Art Decon ruotsalaisena muunnoksena. S Gate 1924.jpg|Simon Gaten taidelasia vuodelta 1924. == Lähteet == Luokka:Ruotsalaiset taidemaalarit Luokka:Vuonna 1883 syntyneet Luokka:Vuonna 1945 kuolleet
Pakrin saaret

Pakrin saaret (, ) ovat saariryhmä Paldiskin edustalla Viron rannikolla. Saariryhmään kuuluvat Suur-Pakri () ja Väike-Pakri () sekä kymmenkunta pientä luotoa ja karia. ==Maantiede== Saaret ovat suunnilleen yhtä suuria, noin neljä kilometriä pitkiä (pohjois-etelä-suunnassa) ja kaksi kilometriä leveitä. Ne erottaa toisistaan noin kaksi kilometriä leveä salmi, jossa on luotoja ja kareja. Suur-Pakrin korkeus on 8 metriä, Väike-Pakrin 17 metriä. Väike-Pakri on saarista lähempänä mannerta, noin kolmen kilometrin päässä. Pohjoisosistaan saaret ovat karuja ja kallioisia, ja harvat pensaikot ovat ainoaa kasvillisuutta. Erityisesti Väike-Pakrin pohjoislaidalla on jyrkkiä kallioita, joilta on 3-6 metrin pudotus mereen. Nimestä huolimatta Väike-Pakri eli Pikku- Pakri on suurempi kuin Suur-Pakri. Ilmeisesti nimeämisen syynä on ollut Suur- Pakrin paremmat viljelymaat ja isompi asukasluku. ==Historia== Suur-Pakrin ostivat vuonna 1345 34 hopeamarkalla ikuiseen omistukseensa viisi ruotsalaista maanviljelijää nimeltään Hinrich Bodolphe, Håkan Christians, Simon Clements, Harald Rodeger sekä Peter Röver. Myyjänä oli Padisen luostarin apotti Nicolaus, jonka luostari oli poltettu maan tasalle kaksi vuotta aiemmin ja joka tarvitsi kipeästi käteistä rahaa. Vironruotsalaisten niin ikään asuttamaa Väike-Pakria ei Padisen luostari myynyt, vaan sen osti vasta vuonna 1628 kreivi Thomas von Ramm, silloinen Riian pormestari. Kustaa II Aadolf oli aiemmin läänittänyt hänelle Suur-Pakrin. Vironruotsalaiset asuttivat Pakrin saaria miltei 600 vuotta siihen asti kun saaret evakuoitiin vuonna 1940 neuvostojoukkojen miehittäessä ne. Ennen sotia saarilla oli vajaat 360 asukasta. Vuoden 1934 väestönlaskennan mukaan saarilla asui 354 asukasta, joista 13 virolaista. Saaret toimivat neuvostoaikaan tykistön harjoitusmaaleina. Väike-Pakrilla ei tästä syystä ole räjähtämättömien ammusten johdosta ollut pysyvää asutusta, mutta vuodesta 2000 lähtien saari on jälleen ollut asuttu. Suur küla (Storbyn), Suur Pakrisaar (Stora Rågö) SLS 443 9 - 1934.jpg|Ilmakuva Suur-Pakrista vuodelta 1934 Abandoned church on Suur-Pakri.jpg Suur-Pakri - kaugpommitajate polügoon.JPG Väike-Pakri kabel.JPG Väike-Pakri pank.JPG == Lähteet == ==Aiheesta muualla== *Pakrisaarten kotisivut *Pakrin majakka World66 Luokka:Viron saaret Luokka:Suomenlahden saaret Luokka:Lääne-Harju Luokka:Vironruotsalaiset
Darrell Roberts

Darrell Roberts on yhdysvaltalainen metallikitaristi. Roberts oli heavy metal -yhtye W.A.S.P.:in soolokitaristi vuosina 2002-2006. Erottuaan yhtyeestä keväällä 2006 Roberts liittyi lasvegasilaiseen yhtyeeseen nimeltä Five Finger Death Punch. Roberts erosi Five Finger Death Punchista keväällä 2009. ==Aiheesta muualla== *Virallinen kotisivu * * Luokka:Yhdysvaltalaiset metallimusiikin kitaristit Luokka:Syntymävuosi puuttuu Luokka:Elävät henkilöt
Vittorio Gassman

Vittorio Gassman (1. syyskuuta 1922 Genova – 29. kesäkuuta 2000 Rooma) oli italialainen näyttelijä ja ohjaaja, joka työskenteli elokuvissa kuudella vuosikymmenellä 1946–1999. IMDB Hänet tunnettiin lempinimellä Il Mattatore 1950-luvun televisiosarjan mukaan. Elokuvien ja television rinnalla Gassman työskenteli koko uransa ajan myös teatterissa; vuoden 1956 Otello oli varhainen menestys. Shakespearen lisäksi hän esitti usein Dostojevskin näytelmiä ja kreikkalaisia klassikoita. Klassisesta taustastaan huolimatta Gassmanista tuli yksi italialaisen komedian (Commedia all’italiana) näkyvimmistä tähdistä. Hän oli parhaimmillaan roiston rooleissa. Elokuva- arkisto Gassmann näytteli myös Hollywoodissa englanninkielisissä elokuvissa. Hän sai Kultainen leijona -kunniapalkinnon vuonna 1996. Gassmanin sukujuuret olivat hänen äitinsä puolelta juutalaiset ja isänsä puolelta saksalaiset. == Elokuvia == Gassman esiintyi kaiken kaikkiaan 129 elokuvassa. Tunnetuimpiin kuuluivat * Katkeraa riisiä (Riso amaro) 1949 * Mehän rakastimme toisiamme niin paljon (C’eravamo tanto amati) 1974 * Mitkä häät! (A Wedding) 1978 * Illallinen (La Cena) 1998 == Lähteet == == Aiheesta muualla == * Luokka:Italialaiset näyttelijät Luokka:Vuonna 1922 syntyneet Luokka:Vuonna 2000 kuolleet
Patrick Johansson

Patrick Johansson (s. 29. marraskuuta 1976, Falun, Ruotsi) on ruotsalainen, vuodesta 2001 lähtien Yngwie Malmsteenin yhtyeessä soittanut rumpali. Johansson on ollut aiemmin kiertue- ja studiorumpalina muun muassa yhtyeissä Without Grief, Stormwind ja W.A.S.P. Johansson on vieraillut myös G3-kiertueella. Patrick Johansson asuu Yhdysvalloissa, West Palm Beachin kaupungissa Floridan osavaltiossa. ==Aiheesta muualla== *Virallinen kotisivu Luokka:Ruotsalaiset metallimusiikin rumpalit Luokka:Vuonna 1976 syntyneet Luokka:Elävät henkilöt
Gruyère (juusto)

Gruyère [gryjäär] on lehmänmaidosta valmistettava kova, kypsytetty juusto. Se on saanut nimensä nykyisessä Sveitsissä sijaitsevan Gruyèresin alueen mukaan. Juustoa valmistetaan Länsi-Sveitsissä ja Ranskan itäisissä, Sveitsiin rajoittuvissa osissa. == Nimiriita == Gruyère-nimitys sai vuonna 2001 sveitsiläisen alkuperäsuojan, joka tunnustettiin vuonna 2011 myös Euroopan unionin tasolla. EU ja Sveitsin valaliitto ovat sopineet gruyère-nimen käytöstä vuonna 2011 tehdyllä sopimuksella muun muassa seuraavaa: * Gruyère AOP -nimeä voidaan käyttää vain sveitsiläisestä juustosta. * Gruyère IGP -nimeä voidaan käyttää ranskalaisesta juustosta. * Gruyère-nimeä ei voi käyttää kreikkalaisesta gruyèreä muistuttavasta gravierajuustosta. Sopimusta edelsi Sveitsin ja Ranskan välinen riita, jota kutsuttiin jopa ”Gruyère- sodaksi”. == Sveitsiläinen gruyère == Sveitsissä valmistettava gruyèrejuusto on alkuperäsuojattu juusto nimellä Le Gruyère AOP. Sitä valmistetaan Fribourgin, Vaud’n, Neuchâtelin ja Juran kantonien alueella sekä muutamassa Bernin kantonin kunnassa. Gruyèrea on valmistettu Gruyèresin ympäristössä ainakin vuodesta 1115 alkaen. == Ranskalainen gruyère == Myös Ranskassa valmistetaan gruyère-nimistä juustoa. Ranskalainen gruyère on maantieteellisesti suojattu nimi merkinnällä IGP (Indication Géographique Protégée) eli SMM (suom. Suojattu maantieteellinen merkintä). == Suomalainen gruyère == Suomessa ainakin Valio on valmistanut tämäntyyppistä juustoa, joka tuotiin markkinoille 1966 valmistuspaikkakuntansa mukaan nimellä Perniön gruyère. Nykyisestä valikoimastaan yritys kertoo lähimpänä gruyèreä olevan Valio Alppi Kreivi Bergkäse -juuston. == Valmistus == Yhden 35 kilon painoisen juustokiekon valmistamiseen tarvitaan 400 litraa pastöroimatonta lehmänmaitoa. Sen valmistamisessa ei saa käyttää mitään lisäaineita. Juustoa kypsytetään kuusi kuukautta, jona aikana kiekkoa käännetään säännöllisesti ja samalla harjataan suolavedellä. Gruyère on kevyesti murukoloista, ja siinä on usein pieniä halkeamia. Se sopii ruoanlaittoon, ennen kaikkea fondue- juustosekoitukseen, mutta myös juustoisiin piirakoihin, kuten quicheen. == Lähteet == ==Aiheesta muualla== *Gruyère sveitsiläisen ruokakulttuurin perinnön sivuilla luokka:Lehmänmaitojuustot Luokka:Sveitsiläiset juustot Luokka:Ranskalaiset juustot
Gruyère

Gruyère [gryjäär] viittaa muun muassa seuraaviin: * gruyère, sveitsiläinen ja ranskalainen juusto * Gruyères, kunta Ranskassa * Gruyères, kunta Sveitsissä * Lac de la Gruyère, järvi Sveitsissä * Gruyèren kreivikunta, keskiaikainen kreivikunta Sveitsissä * Michel de Gruyère (n. 1539–1576), viimeinen Gruyèren kreivi.
Ruotsinpyhtään kirkko

Ruotsinpyhtään kirkko (myös; Strömforsin kirkkoStrömforsin kirkko Ruotsinpyhtään elävä ruukkialue kutsuu – MTV3.fi – Matkailu, ruots. Strömfors kyrka) on kirkkorakennus Loviisan Ruotsinpyhtäällä Uudellamaalla. Kirkko on rakennettu vuosina 1770–1771, sen suunnitteli yliluutnantti ja ritari Olof Glansenstjerna ja rakennusmestarina toimi Nils Gimberg. Muodoltaan kirkko on kahdeksankulmainen ja sen nykyinen ulkoasu edustaa uusgotiikkaa. Se on Suomen vanhin keskeiskirkko.Ruotsinpyhtään kirkko rakennusperintörekisterissä ==Historia== Kun Ruotsinpyhtää oli syntynyt niistä Pyhtään pitäjän osista, jotka jäivät Ruotsin puolelle Turun rauhassa vuonna 1743, jumalanpalveluksia pidettiin aluksi pitäjän suurimmissa taloissa. Rahat kirkon rakentamiseen hankittiin kahdella valtakunnallisella kolehdilla ja kirkko rakennettiin pitäjän suurimpaan keskukseen, Strömforsin rautaruukin yhteyteen. Tapana oli että pappilan ja ruukinpatruunan talojen väki istui eturivissä, heidän takanaan sepät, miilunpolttajat ja muut arvostetut työläiset. Muu työväki istui kirkon perällä tai parvilla. Tämä järjestys säilyi käytössä 1900-luvulle asti. ==Ulkoasu ja sisustus== Alun perin kirkko oli tervanmusta, mutta sen ulkoasu muuttui vuonna 1898, jolloin se sai esimerkiksi uudet ikkunat, valkoisen maalipinnan ja uuden alttaritaulun. Alttaritaulun nimi on Ylösnousemus ja sen on maalannut Helene Schjerfbeck. Lisäksi kirkossa on esillä kaksi aikaisempaa alttaritaulua, joiden tekijät ovat tuntemattomia. Molemmat maalaukset on restauroitu vuonna 2003. Kirkossa on 16-äänikertaiset urut, jotka on valmistanut Kangasalan Urkutehdas vuonna 1966. Nykyiset urut ovat kirkon kolmannet, ensimmäiset urut lahjoitti Virginia af Forselles vuonna 1847. Kirkon viereen on haudattu talvi- ja jatkosodan sankarivainajia.Ruotsinpyhtään seurakunta ==Sankarihautausmaa== Kirkon sankarihautausmaan muistomerkki on paljastettu 1955, ja sen suunnitteli kuvanveistäjä Ilmari Wirkkala. ==Kuvia== Tiedosto:Altar of Ruotsinpyhtää Church.jpg|Kirkon alttari ja Helen Schjerfbeckin maalaama alttaritaulu Tiedosto:Ruotsinpyhtää Church, votive ship.jpg|Votiivilaiva ja Ruotsinpyhtään vaakuna Tiedosto:Strömfors Ironworks (41939825815).jpg|Kirkon sisäänkäynti Tiedosto:Ruotsinpyhtää sh 2013.jpg|Sankarihautausmaa kirkon vieressä ==Lähteet== ==Aiheesta muualla== * Ruotsinpyhtään kirkko Luokka:Loviisan kirkkorakennukset Luokka:Suomen puiset ristikirkot Kirkko Luokka:Suomen 1700-luvulla rakennetut rakennukset ja rakennelmat
Snappertunan kirkko

thumb|right|250px|Snappertunan kirkko, sankarihaudat _Fallna för Finlands frihet_ Snappertunan kirkko (ruots. Snappertuna kyrka) on kirkkorakennus Snappertunassa, joka kuuluu Raaseporin kaupunkiin. Se on muodoltaan ristikirkko. Se on valmistunut alun perin vuonna 1689. Kirkko kunnostettiin perusteellisesti vuonna 1797. Kellotapuli puolestaan on peräisin vuodelta 1776. Kirkon sankarihautojen muistomerkki on paljastettu vuonna 1948 ja sen on suunnitellut arkkitehti Arne Rancken. == Aiheesta muualla == * Luokka:Suomen puiset ristikirkot Luokka:Raaseporin kirkkorakennukset Luokka:Snappertuna Luokka:Suomen 1600-luvulla rakennetut rakennukset ja rakennelmat
Belinda Carlisle

Belinda Jo Carlisle (alk. Kurczeski; s. 17. elokuuta 1958 Los Angeles, Kalifornia) on yhdysvaltalainen laulaja, joka tunnetaan sekä The Go-Go’s -yhtyeen laulusolistina sekä soolouraltaan.http://www.nndb.com/people/464/000024392/ Hänen tunnetuimpia kappaleitaan ovat muun muassa ”Heaven Is a Place on Earth”, "Leave A Light On", ”I Get Weak”, "La Luna", ”Mad About You” ja ”Circle in the Sand”.http://www.rollingstone.com/artists/belindacarlisle == Diskografia == === Studioalbumit === *1986: Belinda *1987: Heaven on Earth *1989: Runaway Horses *1991: Live Your Life Be Free *1993: Real *1996: A Woman and a Man *2007: Voila *2017: Wilder Shores === Kokoelmat === *1992: The Best of Belinda, Volume 1|Her Greatest Hits *1992: The Best of Belinda, Volume 1 *1999: A Place on Earth: The Greatest Hits *2013: Live From Metropolis Studios *2014: The Collection *2014: Anthology == Lähteet == ==Aiheesta muualla== * Viralliset sivut Luokka:Yhdysvaltalaiset laulajat Luokka:Vuonna 1958 syntyneet Luokka:Elävät henkilöt
My Thing

__NOTOC__ My Thing on suomalaisen soul- jazzmuusikko Tuomo Prättälän esikoisalbumi. Se julkaistiin tammikuussa 2007 Texicalli Recordsin alla toimivan Jupiter Recordsin kautta. Levy sai arvostelijoilta erittäin hyvän vastaanoton. Prättälä soittaa levyllä piano- ja kosketinsoitinosuudet sekä laulaa. Hän on myös itse vastannut sävellyksestä, sanoituksesta ja yhtyeen sovituksesta. Ilmestymisviikollaan (8/2007) levy sijoittui Suomen virallisella albumilistalla parhaimmillaan kahdeksanneksi. == Kappaleet == # # # # # # # # # # # # # == Arvostelut == * Desibeli.net: Desibeli.net: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == Luokka:Vuoden 2007 esikoisalbumit Luokka:Tuomon albumit
Mount Hood

Mount Hood on kerrostulivuori Kaskadien vuoristossa Pohjois-Oregonissa Yhdysvalloissa. Se sijaitsee noin 80 kilometriä Portlandin kaupungista kaakkoon Clackamasin ja Hood Riverin piirikunnan rajalla. == Lähteet == Luokka:Oregonin tulivuoret Luokka:Kerrostulivuoret Luokka:Yhdysvaltain vuoret
Deathlike Silence (yhtye)

Deathlike Silence on suomalainen melodista heavy metalia soittava yhtye, joka on perustettu Turussa vuonna 2003. Yhtyeen perustajajäsen on kitaristi Mr. Catafalque, joka on myös sanoittanut ja säveltänyt lähes kaikki yhtyeen kappaleet. Yhtyeen esikoisalbumi Vigor Mortis ilmestyi 7. helmikuuta 2007 ja etenkin kappaleesta "Six Feet Under the Ground" tuli radiohitti. Yhtyeen entinen kosketinsoittaja Ms. Erna on soittanut aiemmin muun muassa Lordi- yhtyeessä koskettimia. Vuoden 2008 alussa Deathlike Silence solmi levytyssopimuksen Spinefarm Recordsin kanssa. Uusi studioalbumi Saturday Night Evil julkaistiin 28. tammikuuta 2009. Yhtye itse kuvailee musiikkiaan kotisivuillaan "melodiseksi haudankaivajametalliksi". == Jäsenet == === Nykyiset === * Ms. Maya (oik. Maija Liittokivi) – laulu (2003-) * Mr. Catafalque (oik. Ville Taina) – kitara (2003-) * Mr. Cerberos (oik. Elmo Karjalainen) – soolokitara (2004-) * Mr. Gehenna (oik. Janne Venho) – rummut (2003-) * Mr. Ward (oik. Tobias Björkwall) – bassokitara (2006-) * Mr. Lethargy (oik. Tuomas Yli-Kovero) – kosketinsoittimet (2008-) === Entiset === * Ms. Erna (oik. Erna Siikavirta) – kosketinsoittimet (2006–2008) * Mr. Algor Mortis – bassokitara (2004–2005) * Mr. Rigor Mortis – kosketinsoittimet (2004–2005) == Julkaisut == === Albumit === * Vigor Mortis (Dethrone Music, 2007) * Saturday Night Evil (Spinefarm Records, 2009) === Singlet === * Face Your Death (Dethrone Music, 2007) === EP:t === * Deathlike Silence (2005) == Listasijoitukset == * Vigor Mortis, Suomen virallinen lista, sijoitus 35. (viikko 7/2007) == Lähteet == == Aiheesta muualla == * Yhtyeen virallinen kotisivu * * DEATHLIKE SILENCE interview 2009 Luokka:Suomalaiset metalliyhtyeet
Särkilahti (täsmennyssivu)

Särkilahti tarkoittaa: * Särkilahti, Turun kaupunginosa * Särkilahti, Savonlinnan kylä * Särkiniemi-Särkilahti, Kuopion kaupunginosa * Särkilahti, laulaja Olavi Virran synnyinkylä Sysmässä * Särkilahti, entinen kappeliseurakunta, joka itsenäistyi nimellä Ylitornio (katso Ruotsin Ylitornio ja Suomen Ylitornio) ==Sukunimi== Varhaiset Särkilahdet ovat lähtöisin Taivassalon Särkilahdesta. Suku sammui mieskannalta 1500, mutta Turun pormestari Niilo Pietarinpoika otti vaimonsa puolelta olevan Särkilahti-nimen käyttöön, ja nimi muuttui myöhemmin muotoon Stiernkors. Tämäkin suku sammui 1667.Otavan Iso tietosanakirja, Otava 1966, osa 8 p. 921 * Iivar Maununpoika Särkilahti, Stiernkors (k. 1573), sotapäällikkö * Maunu Särkilahti 1435–1500, Turun piispa vuosina 1489–1500 * Pietari Särkilahti (k. 1529), uskonpuhdistaja, Martti Lutherin oppilas ja Mikael Agricolan opettaja ==Suomennettu sukunimi== * Serlachius-suvun eräiden jäsenten ottama nimi * Allan Särkilahti (ent. Serlachius, 1870–1935), suomalainen oikeusoppinut * Juho Anton Särkilahti (ent. Sjöblom, 1860–1940), suomalainen maanviljelijä ja valtiopäivämies * Risto Särkilahti (ent. Serlachius, 1907–1991), suomalainen yritysjohtaja ja teollisuusneuvos, Allan Särkilahden poika ==Lähteet==
Metsämäki

Metsämäki () on Turun kaupunginosa, joka sijaitsee E18-tien varrella. Alue on tehdasaluetta, ja siellä sijaitsee Topinojan kaatopaikka ja jätekeskus. Alueella sijaitsee vuoden 2006 raviradaksi valittu Metsämäen ravirata. == Lähteet == * Luokka:Suomen teollisuusalueet Luokka:Maarian kylät
Urusvuori

Urusvuori () on Turun kaupunginosa, joka sijaitsee Turun lentokentästä etelään. Alue on kaavoitettu teollisuus- ja liikennealueeksi.E18 Yhteenveto Keskustaan Urusvuoresta on matkaa kuusi kilometriä. ==Lähteet== Luokka:Turun kaupunginosat Luokka:Suomen teollisuusalueet
Kirsi Ylijoki

Kirsi Ylijoki (s. 29. kesäkuuta 1969 Rauma) on suomalainen näyttelijä. Hän valmistui Teatterikorkeakoulusta teatteri­taiteen maisteriksi vuonna 1995. Hän toimii freelance-näyttelijänä ja on esiintynyt teatteriurallaan muun muassa Suomen Kansallisteatterissa, Lahden kaupunginteatterissa, Espoon teatterissa ja Komediateatteri Arenassa. == Ura == Ylijoki on esiintynyt monissa televisio­rooleissa. Ensimmäinen televisio­sarja, jossa hän esiintyi, oli MTV3:lla 1990-luvun lopulla esitetty draama­sarja Sydän toivoa täynnä, jossa hän esitti yhtä pää­henkilöä, Millaa. Myöhemmin hän on näytellyt Paulaa TV1:n vuonna 2000 esittämässä komedia­sarjassa Töissä rakas, Ritva Kerästä Nelosella vuonna 2004 esitetyssä draama­komedia­sarjassa Headhunters, Nella Kvistiä TV1:n draama­sarjassa Kotikatu vuosina 2004–2006 ja Kiti Kuikkaa, yhtä päähenkilöistä, MTV3:n vuosina 2007–2010 esittämässä draamasarjassa Sydänjää. Vuonna 2000 ensiesitettiin Veijo Meren näytelmään perustuva televisio­elokuva Sotamies Jokisen vihkiloma, jossa Ylijoki esittää Anelmaa, ja vuonna 2005 hänet nähtiin TV1:n kolmi­osaisessa mini­sarjassa NDA – Salassa­pito­sopimus. Hänet on nähty myös televisio­sarjoissa Hyvät neuvot kalliit ja Tahdon asia. Vuonna 2018 Ylijoki nähtiin Susanna Reinbothin roolissa televisio­sarjassa Keisari Aarnio. Ensimmäinen teatteri­elokuva, jossa Ylijoki esiintyi, oli Ere Kokkosen ohjaama, Arto Paasilinnan romaaniin perustuva komedia­elokuva Kymmenen riivin­rautaa (2002), jossa hän esittää Tuula Virtasta. Muita elo­kuvia, joissa hän on näytellyt, ovat pitkä elo­kuva Musta jää (2007), jonka ohjasi Petri Kotwica, ja lyhyt­elo­kuvat Perinteinen 60 km (2001) ja Milja (2005). Kirsi Ylijoella ja Apocalyptica-yhtyeestä tunnetulla Eicca Toppisella on yhteinen musiikki­projekti, kellari­bändinä 2010 aloittanut Cherry & the Vipers, jossa Ylijoki laulaa ja Toppinen soittaa rumpuja. Yhtye julkaisi ensi­albuminsa Cherry & the Vipers syyskuussa 2013. == Yksityiselämä == Ylijoen puoliso oli Eicca Toppinen. Heillä on kaksi poikaa. Toppinen ja Kirsi Ylijoki seurustelivat vuodesta 1996 alkaen ja menivät naimisiin vuonna 1997. He ilmoittivat maalis­kuussa 2020 eronneensa. Ylijoki seurustelee häntä 20 vuotta nuoremman valokuvaaja Nestori Lönngrénin kanssa. == Filmografia == === Elokuvat === * Sotamies Jokisen vihkiloma (1999) * Perinteinen 60 km (2001) * Kymmenen riivin­rautaa (2002) * Milja (2005) * Musta jää (2007) * Aikuisten poika (2014) === Televisio === * Sydän toivoa täynnä (1997–1999) * Töissä rakas (1999) * Head­hunters (2004) * Tahdon asia (2005) * NDA – Salassa­pito­sopimus (2005) * Kotikatu (2004–2006) * Ilonen talo (2006) * Sydänjää (2007–2010) * Helppo elämä (2010) * lovemilla (2014) * Syke (2015) * Onnela (2017) * Keisari Aarnio (2018) * Modernit miehet (2019–2020) * Roba (2019) * Kummeli esittää: Kontio & Parmas (2019) * Pohjolan laki (2020, 2023) == Lähteet == Luokka:Suomalaiset näyttelijät Luokka:Suomalaiset laulajat Luokka:Vuonna 1969 syntyneet Luokka:Elävät henkilöt
J. Jyrä

J. Jyrä eli Jukka-Pekka Isokangas (ent. Jyrä; s. 23. kesäkuuta 1965 Vaasa) on Seinäjoella varttunut gospel-artisti. Hän on julkaissut kolme äänitettä: "Viimeisen jälkeen", "Kumma maailma" ja "Kaunis maa, köyhän ikävä". J. Jyrä keikkailee säännöllisesti joko yksin kitaroineen tai yhtyeensä kanssa nimellä J. Jyrä band. J. Jyrän kappaleet käsittelevät uskonasioita, mutta myös maallisempia teemoja on. J. Jyrä on esiintynyt vuonna 1997 ilmestyneessä elokuvassa Kummeli Kultakuume. == Lähteet == ==Aiheesta muualla== *Artistin kotisivut *Litostroton-yhtyeen kotisivut Luokka:Suomalaiset muusikot Luokka:Hengellisen musiikin esittäjät Luokka:Vuonna 1965 syntyneet Luokka:Elävät henkilöt
Tiskiharja

Tiskiharja on astioiden käsinpesuun tarkoitettu väline. Sitä käytetään yhdessä astianpesuaineen kanssa irrottamaan lika astioista. Tiskiharjassa on noin 25 cm pitkä varsi ja tiheähkö harjaosa. Tiskiharjaa säilytetään yleensä astiankuivauskaapin pohjassa roikkuen, sillä näin se on lähellä tiskiallasta, sekä kuivuu hyvin. Tiskiharjoissa voi olla vaihdettava harjaosa. Nämä harjat ovat hieman edullisempia verrattuna yksiosaisiin harjoihin. Tiskiharjaa voi käyttää juuresharjana, jolla puhdistetaan juureksia mullasta ennen ruoan valmistusta. Luokka:Keittiövälineet
Numerus clausus

Numerus clausus (latinaa; ’rajoitettu lukumäärä’) tarkoittaa etenkin Suomessa ja Ruotsissa lähinnä yliopistoihin ja korkeakouluihin tietyn alan opiskelijoiksi otettavien määrän rajoittamista karsimalla pääsyvaatimuksin tai pääsykokein. Aiemmin esimerkiksi Helsingin yliopistoon oli jokaisella ylioppilaaksi kirjoittaneella vapaa pääsy, mutta opiskelijamäärän räjähdysmäisen kasvun vuoksi yliopiston oli 1950-luvulla luovuttava vanhasta periaatteestaan ja otettava asteittain käyttöön numerus clausus -periaate. Viimeiset Helsingin yliopiston tiedekunnat siirtyivät numerus clausuksen käyttöön 1960-luvulla. == Lähteet == Luokka:Korkeakoulutus Luokka:Latinankieliset fraasit
Laraine Day

Laraine Day (s. Laraine Johnson; 13. lokakuuta 1920 Roosevelt, Utah – 10. marraskuuta 2007, Utah) oli yhdysvaltalainen näyttelijä. Day oli kolmesti naimisissa, toisen kerran vuosina 1947–1960 baseballmanageri Leo Durocherin kanssa.http://www.imdb.com/name/nm0206478/bio Hänellä oli rooleja muun muassa elokuvissa Ulkomaankirjeenvaihtaja (1940), Rosvo-Lopez (1941) ja Olin kommunistin vaimo (1950). Laraine Day sai jo eläessään oman tähden Hollywood Walk of Famella. == Lähteet == ==Aiheesta muualla== * * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1920 syntyneet Luokka:Vuonna 2007 kuolleet
Anne Aubrey

Anne Aubrey (s. 1. tammikuuta 1937) on brittiläinen näyttelijä. Aubrey oli tuotteliaimmillaan 1950–1960-luvuilla. Hänellä oli rooleja mm. elokuvissa Erämaan rosvot (The Bandit of Zhobe, 1958) sekä Kadonnut safari (Killers of Kilimanjaro, 1959). Hän teki ajoittain yhteistyötä Anthony Newleyn kanssa. Aubrey oli aiemmin naimisissa näyttelijä Derren Nesbittin kanssa, mutta erosi 1970-luvun alussa. Luokka:Englantilaiset näyttelijät Luokka:Vuonna 1937 syntyneet Luokka:Elävät henkilöt
Poltergeist (elokuva)

Poltergeist on vuonna 1982 ensi-iltansa saanut Tobe Hooperin ohjaama kauhuelokuva. Elokuva perustuu poltergeistilmiöihin. The New York Timesin kriitikot valitsivat Poltergeistin vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). == Juoni == Elokuva kertoo Freelingin perheestä, johon kuuluu isä Steve ja äiti Diane sekä lapset Dana, Robbie ja Carol Anne. Perhe elää rauhallista elämää, kunnes Carol Annen rakas undulaatti kuolee. Samoihin aikoihin alkavat talossa myös tuolit vaihtaa oudosti paikkojaan, ja perhe ihmettelee, kuinka koira haukkuu tyhjää, aivan kuin aistisi jonkun läsnäolon. Carol Anne alkaa puhua televisiolle, ja vanhempien ihmeteltyä tätä hän kertoo puhuvansa ”TV-väelle”. Eräänä yönä vanhemmat heräävät siihen, kuinka Carol Anne katsoo televisiota ja ilmoittaa, että TV-väki on tullut heidän luokseen. Yhtäkkiä esineet alkavat liikkua ja karmivat tapahtumat saavat alkunsa. == Näyttelijät == ==Lähteet== Luokka:Vuoden 1982 yhdysvaltalaiset elokuvat Luokka:Kummitustaloelokuvat Luokka:Tobe Hooperin ohjaamat elokuvat Luokka:Steven Spielbergin tuottamat elokuvat
Amine Ltifi

Amine Ltifi (, s. 4. heinäkuuta 1984) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa CS Hammam- Lifia. ==Ura== Ltifin ura alkoi Espérancessa vuonna 2002, jossa hän vietti yhden kauden ennen siirtymistään Ranskaan US Créteil-Lusitanosiin. Ltifi pelasi yhteensä yhdeksän ottelua ja onnistui maalinteossa kerran. Hän oli hetken aikaa seuraavalla kaudella mukana US Créteilissä, josta Ltifi siirtyi vuonna 2005 kesken kauden takaisin Tunisiaan kasvattajaseuraansa Espéranceen. Maalinteossa hän onnistui kahdesta, mutta kausi 2005–2006 oli Ltifille menestyksekäs, kun hän voitti Tunisian liigan mestaruuden, sekä maalikuninkuuden 16 maalilla. Seuraavalla kaudella Ltifin maalien tekeminen oli kohtuullista, kun hän onnistui kuudesti maalinteossa. Kausi 2007–2008 kuitenkin oli pettymys, kun Espérance jäi sarjassaan kolmanneksi ja Ltifi onnistui vain kerran maalinteossa. Kesällä 2009 Ltifi vaihtoi seuraa vähäisen peliajan vuoksi CS Hammam-Lifiin. ===Maajoukkueessa=== Maajoukkueessa Ltifi pelasi ensi kerran 12. tammikuuta 2006 ystävyysottelussa Libyaa vastaan. Ottelu päättyi 1-0 Tunisialle ja Ltifin tehdessä ainoan maalin ja samalla ensimmäisen maajoukkue maalinsa. Hän oli myös mukana vuoden 2006-Afrikan- mestaruuskilpailussa. == Saavutukset == * Arabian Mestarien liiga: 2009 * Tunisian cup: 2006, 2007, 2008 * Tunisian liigamestaruus: 2006, 2009 * Tunisian liigan paras maalintekijä: 2006 (16 maalia) == Aiheesta muualla == * National Football Teams * MTNfootbal Luokka:Tunisialaiset jalkapalloilijat Luokka:Vuonna 1984 syntyneet Luokka:Elävät henkilöt
Cybotron

Cybotron oli yhdysvaltalainen elektronista musiikkia tuottava yhtye, jota pidetään teknon edelläkävijänä. Sen perustivat Juan Atkins ja Richard ”3070” Davis Detroitissa vuonna 1980. Kitaristi John ”Jon 5” Housely liittyi yhtyeeseen pian tämän jälkeen. Cybotron on julkaissut useita eri kappaleita, joita pidetään nykyään elektronisen musiikin klassikoina: näihin kappaleisiin lukeutuvat muun muassa ”Clear”, yhtyeen esikoisjulkaisu ”Alleys of Your Mind” sekä ”Cosmic Cars” ja ”R-9”. ==Diskografia== ===Albumit=== *Enter (Fantasy, 1983) *Clear (Fantasy, 1990) *Empathy (Fantasy, 1993) *Cyber Ghetto (Fantasy, 1995) ===Singlet=== *”Alleys of Your Mind” / ”Cosmic Raindance” (Deep Space, 1981) *”Cosmic Cars” / ”The Line” (Deep Space / Fantasy, 1982) *”Clear” / ”Industrial Lies” (Fantasy, 1983) *”Techno City” (Fantasy, 1984) *”R-9” (Fantasy, 1985) *”Eden” (Fantasy, 1986) ==Lähteet== Luokka:Yhdysvaltalaiset elektronisen musiikin yhtyeet Luokka:Yhdysvaltalaiset synthpop-yhtyeet Luokka:Yhdysvaltalaiset tekno-yhtyeet